430 ஆண்டுகள் தமிழகத்தை ஆண்ட சோழர்கள் தங்கள் குடும்பத்தினரின் பெயர் தாங்கிய 20 நீர் நிலைகளை உருவாக்கினார்கள். சோழவாரிதி, வீரநாராயணன் ஏரி (இன்று வீராணம்) ஆகியவை முதல் பராந்தகன் (907-953) உருவாக்கியவை வெட்டினான்.. கண்டராதித்தப் பேரேரி, செம்பியன் மாதேவிப் பேரேரி ஆகியவை கண்டராதித்த சோழனால் (950-957) அமைக்கப்பட்டன. உத்தமசோழன் (970-985) மதுராந்தகப் பேரேரியையும், சுந்தரசோழன் (957-970) சுந்தர சோழப் பேரேரியையும், அவன் மகள் குந்தவையார் குந்தவைப் பேரேரியையும் உருவாக்கினர். முதலாம் இராசேந்திரன் கங்கையை வென்றதைக் கொண்டாடும் விதமாக கங்கை கொண்ட சோழப் பேரேரியை (சோழ கங்கம்) வெட்டினான். அது ‘நீர் மயமான வெற்றித்தூண்’ என்று புகழப்பட்டது.